
 
Natječaj za sudjelovanje u Erasmus+ projektu  „Vještine za zdraviji svijet III“  („Skills for a healthier world III”) 
 
Medicinska škola u Šibeniku provodit će projekt „Skills for a healthier world III” u trajanju od 1. rujna 2026. godine do 31. kolovoza 2027. godine.   
Mobilnost će se provesti u Sevilli (Španjolska). 
Mobilnost učenika u Španjolskoj provodit će se u Sevilli u razdoblju od 29. studenoga do 12. prosinca 2026. godine, u ukupnom trajanju od 14 dana. Za pratnju učenika tijekom prvog dijela mobilnosti odabrat će se dva nastavnika, koji će u Sevilli boraviti od 29. studenoga do 6. prosinca 2026. godine.
U mobilnosti će sudjelovati ukupno 16 učenika: 8 učenika 4. B razreda, obrazovnog programa farmaceutski tehničar/tehničarka, te 8 učenika 4. C razreda, obrazovnog programa zdravstveno-laboratorijski tehničar/tehničarka.
Nastavnici na prijavnom obrascu odabiru za koju se mobilnost prijavljuju.  
Uvjeti prijave za sudjelovanje: 
· djelatnik Medicinske škole u Šibeniku 
· dobrovoljna prijava na natječaj 
· predana dokumentacija do 15. listopada 2026. godine (do 14.00 sati) 
Dokumentacija za prijavu: 
· ispunjen obrazac za prijavu (privitak na dnu stranice) 
· motivacijsko pismo s planom provedbe diseminacije projekta 
Obveze i dužnosti nastavnika koji će sudjelovati u mobilnosti kao pratnja: 
· redovito pohađanje svih pripremnih aktivnosti za mobilnost 
· redovito pohađanje svih aktivnosti tijekom mobilnosti 
· uvažavanje i poštivanje ostalih sudionika mobilnosti  
· redovito vođenje Dnevnika rada s učenicima 
· održavanje dnevnih evaluacijskih sastanaka tijekom mobilnosti 
· sudjelovanje u evaluaciji i diseminaciji provedenog projekta i pisanju završnog izvješća
Način bodovanja prijava: 
· nastavnik struke  koji se prijavljuju na mobilnost imaju prednost 
· poznavanje dogovorenog jezika komunikacije (samoprocjena): 1 2 3  
· dosadašnji rad na projektima i aktivnostima škole, te aktivnostima u školi s učenicima (boduje povjerenstvo): 1 2 3 4 5 
· motivacijsko pismo (boduje povjerenstvo): 1 2 3 4 5 
Postupak prijave: 
Natječajnu dokumentaciju nastavnici su dužni osobno predati u referadi škole do četvrtka, 15. listopada 2026. godine, do 14.00 sati. Privremeni rezultati odabira, navedeni pod šiframa nastavnika, bit će objavljeni 16. listopada 2026. godine na mrežnoj stranici škole, Facebook stranicama škole i projekta te na oglasnoj ploči škole. Prigovori na privremene rezultate mogu se podnijeti 19. listopada 2026. godine. Po isteku roka za podnošenje prigovora, konačni rezultati odabira bit će objavljeni 20. listopada 2026. godine.
Podaci navedeni u Prijavnom obrascu će se provjeravati i svaki krivo upisani podatak će značiti i diskvalifikaciju nastavnika. 
Sudjelovanje na pripremnim aktivnostima je OBAVEZNO!  
Napomena: 
Za svaku mobilnost će se odabrati 1 nastavnik koji će biti na rezervnoj listi.  

Povjerenstvo za odabir nastavnika  u pratnji: 
Aleksandra Acalin 
Anita Donđivić 
Krešimir Škugor

